Fortnum &amp; Mason

ฟอร์ตนัมและเมสัน หรือที่เรียกติดปากกันสั้น ๆ ว่า ฟอร์ตนัม เป็นห้างสรรพสินค้าที่มีชื่อเสียงและยังมีใบประกาศกิจการกับพระราชวัง ตั้งอยู่ตรงใจกลางลอนดอน สำนักงานใหญ่ของมันตั้งอยู่ที่ 181 พิกคาดิลลี่ (181 Piccadilly) ถูกก่อตั้งในปี ค.ศ. 1707 โดย วิลเลียม ฟอร์ตนัม (William Fortnum) และ ฮิว เมสัน (Hugh Mason) เป็นสมบัติส่วนตัวของกองทุนวิททิงตัน (Wittington Investments Ltd.)

ฟอร์ตนัมและเมสันเป็นที่ขึ้นชื่อในความเป็นสากล และคุณภาพสินค้าที่ดีมากจนเป็นสัญลักษณ์อย่างหนึ่งของบริติช มันเป็นที่รู้จักในเสน่ห์ความเป็นแก่นแท้ของอังกฤษ โดยเป็นร้านค้าร้านหนึ่งที่มีชื่อเสียงเป็นอันดับต้น ๆ ของโลก ที่นี่เคยได้ถือใบประกาศจากพระราชวังมามากกว่า 150 ปี และเป็นร้านค้าที่ราชวงศ์อังกฤษเข้ามาใช้บริการอย่างใกล้ชิด การถูกก่อตั้งเป็นร้านขายของสดในช่วงแรก ทำให้ฟอร์ตนัมเป็นที่รู้จักในนามที่จำหน่ายอาหารคุณภาพเยี่ยมให้แก่ชนชั้นสูงของอังกฤษ ถึงแม้ว่าจะถูกพัฒนาให้เป็นห้างสรรพสินค้า แต่มันก็ยังมุ่งเน้นไปในการจำหน่ายของที่หลากหลาย โดยเฉพาะของใช้พื้นฐานทั่ว ๆ ไป ที่ตั้งของที่นี่ก็อยู่ที่แหล่งร้านขายน้ำชา และอยู่ติดกับร้านทำผม ที่มุ่งเน้นเรื่องการทำผมยาวโดยเฉพาะ

ในปี ค.ศ. 1761 หลานของวิลเลียม ฟอร์ตนัม ชื่อ ชาลส์ ได้เข้าไปรับใช้พระราชินีชาร์ลอตต์ (Queen Charlotte) การทำงานกับราชวงศ์ครั้งนี้ก็ต่อยอดให้ธุรกิจของชาลส์เติบโตเป็นที่รู้จักมากขึ้น ร้านค้าก็เริ่มที่จะบรรจุสินค้าที่มีพิเศษมากขึ้น เช่น อาหารประเภทหรูหราอย่างสัตว์ป่าหรือสัตว์ปีกนำมาทำเป็นเยลลี

ในช่วงของสงครามนโปเลียน อาณาจักรอาหารแห่งนี้จำหน่ายผลไม้แห้ง เครื่องเทศ และอาหารสำเร็จรูปให้แก่พนักงานบริติช และในช่วงยุควิคตอเรีย ก็ถูกเรียกให้จัดอาหารในงานท้องพระโรงที่หรูหรา และพระราชินีวิกตอเรียเคยมีพระบรมราชโองการให้ฟอร์ตนัมและเมสันจัดส่งบีฟทีไปให้โรงพยาบาล Florence Nightingale ในช่วงสงครามไครเมีย

ในปี ค.ศ. 1851 ฟอร์ตนัมและเมสันได้คิดค้นไข่สกอตช์ (Scotch egg) ในปี 1866 หลังจากที่เหมาซื้อสิ้นค้าใหม่ของ Mr H.J, Heinz มาทั้งหมดห้าชุด จึงได้กลายเป็นร้านค้าแห่งแรกที่ขายถั่วอบกระป๋อง

ต่อมาเศรษฐีชาวแคนาดาชื่อดับเบิลยู. การ์ฟิลด์ เวสตัน ที่ต่อมากลายเป็นเจ้าของบริษัท ในปี ค.ศ. 1964 เขาสั่งให้ติดตั้งนาฬิกาน้ำหนักสี่ตันไว้เหนือทางเข้าเพื่อเป็นการยกย่องผู้ก่อตั้ง ในทุก ๆ ชั่วโมง หุ่นโมเดลของวิลเลียม ฟอร์ตนัมและฮิว เมสัน จะโน้มเข้าหาแล้วคำนับกัน พร้อม ๆ กับเสียงแบคกราวน์ที่กังวานในสไตล์ของดนตรีสมัยศตวรรษที่ 18 หลังจากที่ดับเบิลยู. การ์ฟิลด์ เวสตัน เสียชีวิตในปี ค.ศ. 1978 ร้านค้าแห่งนี้ก็ถูกบริหารโดยหลานสาวของเขา เจนา คายัต (Jana Khayat) กับ เคต เวสตัน ฮอปเฮาส์ (Kate Weston Hobhouse) ด้วยความช่วยเหลือจาก ผู้อำนวยการบริหาร เบเวอรี แอสพิแนล (Beverley Aspinall)

ร้านค้าแห่งนี้ได้ผ่านการตกแต่งใหม่ด้วยเงินทุน 24 ล้านปอนด์ในปี ค.ศ. 2007 เป็นการฉลองการก่อตั้งครบ 300 ปี

ฟอร์ตนัมและเมสันขึ้นชื่อในเรืองของใบชาและตะกร้าปิกนิกคุณภาพหรูระดับโลก โดยที่สินค้ารุ่นแรกเป็นของสังคมชั้นสูงสมัยวิคตอเรีย นำใช้สำหรับงานอีเวนต์ได้แก่การแข่งเรือพายเฮนเลย์รอยัลเรกัตตาร์ (Henley Royal Regatta) และการแข่งม้าแอสคอต (Ascot Racecourse) ตะกร้าเหล่านี้บรรจุสินค้าระดับหรูเช่น ชีสสติลตัน (Stilton Cheese) แชมเปญ ไข่นกกระทาและปลาแซลมอนรมควัน แล้วกิจกรรมนี้ก็ยังเป็นที่นิยมในหมู่สังคมชั้นสูงของประเทศอังกฤษ โดยเฉพาะในช่วงเทศกาลคริสต์มาส กระเช้าหนึ่งกระเช้าอาจมีราคาตั้งแต่ 35 ปอนด์ จนถึง 25,000 ปอนด์ ชุดกระเช้าสำหรับคริสต์มาสยังมีบริการจัดส่งด้วยม้าหรือรถม้า พร้อมคนขับที่แต่งตัวในชุดสมัยวิคตอเรียอีกด้วย

ฟอร์ตนัมและเมสันมีบัตรสะสมบัญชีสำหรับลูกค้าพิเศษเท่านั้น ลูกค้าที่มีบัญชีกับที่นี่จะแจ้งชื่อของพวกเค้าแก่พนักงานที่แต่งตัวชุดแบบบาทหลวง แล้วเซ็นชื่อเข้ารับสินค้า โดยมีใบเสร็จตามเก็บเงินมาเป็นรายเดือน ลูกค้าบางคนที่มีชื่อเสียงที่ถือบัตรบัญชีพิเศษนี้ได้แก่ เทอเรนซ์ แสตมป์ (Terence Stamp), เจน แอชเชอ (Jane Asher), มาร์ค ซินเด็น (Marc Sinden), แอลิซาเบธ เฮอร์ลี (Elizabeth Hurley) และ แอดัม เฟธ (Adam Faith)